Район хакимиәте башлығы урынбаҫары, ауыл хужалығы, эшҡыуарлыҡ һәм инвестиция бүлеге начальнигы Рәмил Хамматов һөйләүенсә, Әлфиә Сөләймәноваға ғаилә малсылыҡ фермаһы булдырыуға республиканан 10,5 млн. һум грант бүленгән. Конкурстың шарты буйынса, дөйөм проект хаҡының 40 процентын фермерҙар ғаиләһе үҙҙәре индергән. Һөҙөмтәлә бинаны ремонтлау, яңы ҡорамалдар һәм мал алыуға 17 миллион һумдан ашыу аҡса йүнәлтеләсәк. Бынан тыш, шуның менән бер рәттән улар эргәләге тағы бер мал ҡураһы бинаһын үҙ көстәре менән төҙөкләндерә. Нәсибаш эшҡыуары, яңы производство асып, ауылдаштарына өҫтәмә эш урындары ла булдырасаҡ.